Rveru
Rveru (kir. Rweru) arba Rugveras (Rugwero) – ežeras Afrikoje, Burundžio ir Ruandos teritorijose. Telkšo 1350 m aukštyje virš jūros lygio, ilgis siekia 18 km, plotis iki 14,5 km. Rveru užima ~100 km² plotą, iš kurio 80 % yra Burundžio teritorijoje. Į ežerą suteka Kvisigu ir Nzovės upės, išteka Kageros intakas Njabarongas. Pakrantės pelkėtos, tuoj į šiaurę nuo ežero plyti Rugvero–Mugeseros pelkynė. Netoli telkšo Kanzigirio ežeras.